आतंकियों के खिलाफ पुलिस बेखौफ काम करे, बाकी मैं देख लूंगा: राजनाथ

(राजनाथ सिंह को सलामी देकर पुलिस के जवानों ने किया अभिवादन।)

जयपुर. गृहमंत्री राजनाथ सिंह ने नक्सलियों व आतंकियों से निपटने के लिए पुलिस को बेधड़क काम करने को कहा है। साथ ही, कहा कि अगर मानवाधिकार संगठन पुलिस के काम में बाधा बनते हैं तो वे उनसे भी निपट लेंगे। सिंह बुधवार को यहां पुलिस अकादमी में बोल रहे थे। कार्यक्रम देश के 40 पुलिस प्रशिक्षण संस्थानों के प्रमुखों की अखिल भारतीय सिम्पोजियम के समापन समारोह का था।



कार्यक्रम के बाद जब मीडिया ने सिंह से पूछा कि क्या बतौर केंद्रीय गृहमंत्री भी वे देश की पुलिस को मानवाधिकार संगठनों की परवाह के बिना काम करने की छूट देंगे? तो जवाब था, "हां अब भी मैं वैसा ही करूंगा।" सिंह के इस संकेत के बाद माना जा रहा है कि केंद्र सरकार नक्सलवाद से निपटने के लिए सुरक्षा बलों को खुली छूट देने जा रही है। हालांकि, सामाजिक संगठनों ने इस पर कड़ी आपत्ति की और कहा कि नक्सलियों से आतंकियों की तरह नहीं निपटा जा सकता।

कार्यक्रम के दौरान सिंह ने उप्र के मुख्यमंत्री के तौर पर पुलिस अफसरों को दी गई छूट का उदाहरण दिया। कहा, "तब अफसरों आशंका थी कि मानवाधिकार संगठन और राजनीतिक दल सवाल खड़े करेंगे। मैंने कहा था कि आप निडर होकर काम करें। मानवाधिकार संगठनों के संकट का सामना मैं करूंगा। अफसरों ने सब कर दिखाया।"

और क्या बोले राजनाथ



-अगर जस्टिफाइड बात है तो पुलिस हिम्मत के साथ अपनी बात रखे। कहीं कोई नाराज न हो जाए, इसे लेकर डरिए मत। वर्दी का मान-सम्मान भी बनाकर रखें।

-हर भारतीय को शांति, सुरक्षा और सम्मान की गारंटी मिले, इसे दायित्व के रूप में समझते हुए राजनीतिक नेतृत्व एवं पुलिस मिलकर काम करे।

आगे की स्लाइड्स में पढ़ें राजनाथ की बातों पर हुआ विवाद...